./data/phi1017/phi015/phi1017.phi015.perseus-lat2.xml
Non, puto, exspectas, ut adiciam senem, sed mehercules viridem animo ac vigentem et cum corpusculo suo conluctantem  Inique enim se natura gessit et talem animum male conlocavit; aut fortasse voluit hoc ipsum nobis ostendere, posse ingenium fortissimum ac beatissimum sub qualibet cute latere  Vincit tamen omnia inpedimenta et ad cetera contemnenda a contemptu sui venit